TV on the Radio

TV on the Radio היא להקת רוק אמריקנית שהוקמה בשנת 2001 בברוקלין, ניו יורק, הלהקה משלבת מספר סגנונות בו זמנית מפוסט פאנק לאלקטרו ועד למוזיקת נשמה. חברי הלהקה הם טונדה אדבימפה (שירה), דייוויד סיטק (גיטרה/קלידים), קיפ מלון (בס, גיטרה, קולות) וג'ליל בונטון (תופים/ גיטרות וקולות). ג'רארד סמית' (בס וקלידים) היה חבר בלהקה מ-2005 עד פטירתו ב-2011. הלהקה הוקמה ב-2001 בברוקלין על ידי טונדה אדבימפה ודייוויד סיטק, וב-2002 הוציאו לאור אלבום הדמו הראשון שלהם OK Calculator (שדומה בשמו לאלבום OK Computer של רדיוהד). האלבום כלל 18 שירים. השיר השני באלבום, "Say You Do", כולל סאמפל של Wild is the Wind (אנ') בביצוע נינה סימון, וסאמפל של שירו של קול פורטר "Night and Day" (אנ') בגרסה מ-1959 שהוקלטה על ידי ריימונד סקוט (אנ'), מחלוצי המוזיקה האלקטרונית. לאחר שהאלבום יצא לאור, הצטרף ללהקה קיפ מלון. ב-2003 הוציאה הלהקה לאור EP‏ בשם Young Liars. בתחילת 2004 יצא לאור אלבומם הראשון באורך מלא "Desperate Youth, Blood Thirsty Babes" שזיכה את הלהקה בפרס "Shortlist music prizes" לשנת 2004. האלבום השני של הלהקה "Return to Cookie Mountain" יצא לאור ב-2006 וזכה לשבחים מפיצ'פורק ומהמגזין Spin(אנ') שבחר בו לאלבום השנה של שנת 2006. האלבום כולל בין היתר הופעות אורח של דייוויד בואי, בלונד רדהד, ניק זינר מלהקת Yeah Yeah Yeahs, ועוד. אלבומם השלישי "Dear Science" יצא בספטמבר 2008. האלבום זכה לביקורות מצוינות, ונבחר לאלבום הטוב ביותר של 2008 על ידי מגזין הרולינג סטונז, הגארדיאן, מגזין ספין, MTV ובסקר הקוראים של פיצ'פורק. במרץ 2010, סולן הלהקה הוציא חולצה של הלהקה במטרה לגייס כספים לנפגעי רעידת האדמה בהאיטי. אלבומם החמישי "Nine Types of Light" יצא בפברואר 2011, הלהקה פרסמה סרט באורך מלא כשברקע מושמעים שירי הלהקה. השיר "Will do" יצא בתור סינגל לתחנות הרדיו והיה חלק מפסקול המשחק "פיפ"א 12". במרץ 2011 פורסם כי נגן הבס של הלהקה ג'רארד סמית' חולה בסרטן הריאות. הוא נפטר ב-20 באפריל 2011. ב-2014 יצא לאור האלבום Seeds - האלבום השישי של הלהקה. הלהקה מושפעת ממגוון אקלקטי של סגנונות מוזיקה. בין האמנים שהלהקה הושפעה מהם נמנים אדמה רוח ואש, ננסי סינטרה, סרז' גינזבורג, בריאן אינו, והפיקסיז. 2002: OK Calculator (אנ') 2004: Desperate Youth, Blood Thirsty Babes (אנ') 2006: Return to Cookie Mountain (אנ') 2008: Dear Science (אנ') 2011: Nine Types of Light (אנ') 2014: Seeds (אנ') "Staring at the Sun" [CD & 7"] (2004), 4AD "New Health Rock" [CD & 7"] (2004) "Dry Drunk Emperor" (2005)) "Wolf Like Me" [CD & 7"] (2006), 4AD, (#37 Hot Modern Rock Tracks)[28] No. 89 UK "Province" [7"] (2007), 4AD "Golden Age" (2008), 4AD "Dancing Choose" [12"] (2008 "Crying" (2009) "Family Tree" (2009) "Will Do" (2011) "Chemical Peels" (2011) "Mercy" (2013) "Million Miles" (2013) מדיה וקבצים בנושא TV on the Radio בוויקישיתוף אתר האינטרנט הרשמי של TV on the Radio (באנגלית) TV on the Radio, ברשת החברתית פייסבוק TV on the Radio, ברשת החברתית אקס (טוויטר) TV on the Radio, ברשת החברתית אינסטגרם TV on the Radio, סרטונים בערוץ היוטיוב TV on the Radio, במסד הנתונים הקולנועיים IMDb (באנגלית) TV on the Radio, באתר אפל מיוזיק (באנגלית) TV on the Radio, באתר ספוטיפיי TV on the Radio, באתר Last.fm (באנגלית) TV on the Radio, באתר AllMusic (באנגלית) TV on the Radio, באתר MusicBrainz (באנגלית) TV on the Radio, באתר דיזר TV on the Radio, באתר Yandex.Music (ברוסית) TV on the Radio, באתר Discogs (באנגלית) TV on the Radio, באתר Songkick (באנגלית) TV on the Radio, באתר Genius TV on the Radio, באתר SecondHandSongs TV on the Radio, באתר בילבורד (באנגלית) TV on the Radio, באתר טיידל (באנגלית) TV on the Radio, באתר אנציקלופדיה בריטניקה (באנגלית) Say You Do by TV on the Radio on WhoSampled, WhoSampled (באנגלית)